Rudolf Strahm

Rudolf Hans STRAHM (naskiĝis la 3-an de aŭgusto 1943 en Lauperswil) estas svisa ekonomikisto kaj politikisto de la Socialdemokrata Partio de Svislando (Socialisma Partio de Svislando), SP. Li estis de 1991 ĝis 2004 parlamentano en la Nacia Konsilio kaj de 2004 ĝis 2008 prezkontrolisto komisiita de la Federacia Konsilio. Strahm verkis multnombrajn librojn pri ekonomipolitikaj temoj.

 Vivo 
Rudolf H. Strahm naskiĝis en 1943 en Emmental (Emme-Valo) kiel plej aĝa infano de kvin gefratoj. La patro estis bazlerneja instruisto, la patrino dommastrino. Post la deviga lernejvizito li faris metilernadon kiel laboratoria asistanto. En la inĝenier-teknika faka altlernejo Burgdorf li poste finis siajn studojn kiel diplomita kemiisto. Strahm laboris en ĉi tiu funkcio kvin jarojn en la kemia industrio de Bazelo. La sekvajn studojn pri ekonomiko ĉe la Universitato de Berno li finis per licencio.

En la sekvo Strahm estis aktiva ĝis hodiaŭ por:
 La Konferenco de la Unuiĝintaj Nacioj pri Komerco kaj Disvolvado (KUNKD), en Ĝenevo, 1973/1974
 Instru-komisiito pri evolu-ekonomiko en la Universitato de Zuriko, 1977/1978
 Asocia gvidanto ĉe la Deklaracio de Berno, 1974–1978
 Centra sekretario de la Socialdemokrata Partio de Svislando (SP), 1978–1985
 Afergvidanto kaj centra sekretario de la svisaj Naturamikoj, 1985–1992
 Fondinto kaj sekretario de la kunordiga agentejo de la svisa Media Organizo, 1992–1997
 Partnero de la firmao Strahm Beratungen GmbH depost 1997
 Nuntempe okupiĝas pri diversaj instru-komisioj
 Prezidanto de la Svisa Asocio por plukleriĝo (SVEB), ekde 2008Delegiertenversammlung 2008, Website des SVEB, abgerufen am 22. Juli 2011.
 Kolumnisto por la svisaj taggazetoj Tages-Anzeiger/Der Bund

Strahm loĝas nuntempe en Herrenschwanden. Li estas needziĝinta kaj havas filon.

 Politiko 
Strahm estis de 1991 ĝis 2004 parlamentano en la Nacia Konsilio. En tiu ĉi funkcio li estis membro de la "Komisiono por ekonomio kaj impostoj" (li prezidis ĝin de 1999 ĝis 2001) kaj de la "Komisiono pri scienco, klerigo, kulturo". Strahm plue membris en la estraro de la socialdemokrata frakcio de la Federacia Asembleo, estis membro de la delegitara kunveno kaj koprezidanto de la ekonomia kaj financpolitika komisiono de la Socialista Partio (SP). De 1991 ĝis 2004 li estis ankaŭ prezidanto de la Svisgermana Asocio de Luantoj.
De 2004 ĝis oktobro 2008 Strahm estis oficiala svisa prezkontrolisto komisiita de la Federacia Konsilio.

 Verkoj 
En la germana lingvo
 Superevoluo – Subevoluo. Manlibro kun prezentaĵoj kaj komentoj pri la ekonomiaj mekanismoj de la malriĉeco.Überentwicklung – Unterentwicklung. Werkbuch mit Schaubildern und Kommentaren über die wirtschaftlichen Mechanismen der Armut. Laetare, Stein 1975, ISBN 3-7839-0555-9.
 Kial ili estas tiel malriĉaj. Laborlibro pri la evoluo de la subevoluo en la tria mondo kun prezentaĵoj kaj komentoj.Warum sie so arm sind. Arbeitsbuch zur Entwicklung der Unterentwicklung in der Dritten Welt mit Schaubildern und Kommentaren. Peter Hammer Verlag, 1985, ISBN 3-87294-266-2.
 Ekonomia libro pri Svislando.Wirtschaftsbuch Schweiz. Sauerländer, Aarau 1987, ISBN 3-7941-3501-6.
 Por moderna Svislando. Praktika reformplano.Rudolf H. Strahm, Simonetta Sommaruga: Für eine moderne Schweiz. Ein praktischer Reformplan. Verlag Nagel & Kimche, 2005, ISBN 3-312-00356-3.
 Kial ni estas tiel riĉaj. Ekonomia libro pri Svislando.Warum wir so reich sind. Wirtschaftsbuch Schweiz. Hep, Bern 2008, ISBN 978-3-03-905454-1.
 Kritiko pro amo al Svislando. Kolumnaj kontribuoj kaj analizoj pri politiko kaj ekonomio.Rudolf H. Strahm, Peter Hablützel (Hrsg.): Kritik aus Liebe zur Schweiz. Kolumnen und Analysen zu Politik und Wirtschaft. Zytglogge, Oberhofen 2012, ISBN 978-3-7296-0853-5.
 La universitatdiploma kaptilo. Kun biografioj de profesiuloj de Rahel Eckert-Stauber.<ref>Rudolf Hans Strahm: Die Akademisierungsfalle. Mit Berufsbiografien von Rahel Eckert-Stauber. Bern 2014, ISBN 978-3-0355-0017-2. ; recenzo Tagrid Yousef: Kopflastige Ausbildung.@spektrum.de</ref>

 Distingoj 
 2008: Nomita por la SwissAward en la kategorio Politiko
 2011: Honora doktoreco de la Universitato de Berno
 2012: Kolumnisto de la jaro dediĉita de la revuo Schweizer Journalist.

 Referencoj 

 Eksteraj ligiloj 


 Retpaĝo de Rudolf Strahm
 Schawinski (televidelsendo). Intervjuo de Roger Schawinski kun Rudolf Strahm. Video en SRF 1 (2014-03-24) (Online, 28 Minuten)
 Martin Beglinger: Der Volkspädagoge. Portreto en: Das Magazin (2014-08-22)

Kategorio:Svisaj publicistoj
Kategorio:Svisaj ŝtatoficistoj
Kategorio:Svisaj ekonomikistoj
Kategorio:Svisaj ĵurnalistoj